ai4bharat/Pralekha huggingface dataset:
अर्थ मंत्रालय
156 वी राज्यस्तरीय बँकर्स समितीची बैठक आज औरंगाबाद येथे संपन्न
तीन जनसुरक्षा योजनांतर्गत सर्व पात्र खातेदारांची व्याप्ती वाढवण्याबद्दल झालेल्या प्रगतीबद्दल बँकर्सनी केली चर्चा
औरंगाबाद, 5 सप्टेंबर 2022
केंद्रीय वित्त राज्यमंत्री डॉ. भागवत कराड यांच्या प्रमुख उपस्थितीत आज औरंगाबाद येथे राज्यस्तरीय बँकर्स समितीची 156 वी बैठक आयोजित करण्यात आली होती. या बैठकीत, वार्षिक कर्ज योजना, विविध आर्थिक समावेशक योजना, पीक कर्ज वाटप, किसन क्रेडिट कार्ड अंतर्गत पशुसंवर्धन, दुग्धव्यवसाय आणि मत्स्यव्यवसायातील लाभार्थ्यांची परिपूर्णता मोहीम, जून 2022 ला संपलेल्या तिमाहीत प्राधान्य क्षेत्रात कर्ज देण्याच्या उपलब्धींचा आढावा घेण्यात आला.
याशिवाय बैठकीदरम्यान पंतप्रधानांच्या प्रमुख योजना, वार्षिक कर्ज योजनेंतर्गत उपलब्धी, नवीन शाखा उघडणे अशा अनेक बाबींच्या विविध पैलूंवर सविस्तर चर्चा झाली. मराठवाडा विभागात बँकिंग सुविधा मोठ्या प्रमाणावर उपलब्ध नसल्यामुळे आणि या विभागात बँकांच्या शाखांचे जाळे अधिक पसरवणे आवश्यक असल्यामुळे मराठवाडा विभागात नवीन शाखा उघडण्यावर या बैठकीत विशेष भर देण्यात आला. योग्य विचारविनिमयानंतर, विविध सरकार अनुदानित योजना तळागाळात रुजवण्यासाठी बँकांनी मराठवाडा विभागातील सर्व जिल्ह्यांमध्ये शाखा उघडण्याचे आश्वासन दिले.
नेहमी चर्चेसाठी येणाऱ्या पीक कर्ज वितरण, सूक्ष्म लघु आणि मध्यम उद्योगांसाठी दिल्या जाणारे कर्ज या मुद्यांसह प्रधानमंत्री रोजगार निर्मिती कार्यक्रम , प्रधानमंत्री मुद्रा योजना, स्टँड अप इंडिया, बचत गट, पर्यायी गुंतवणूक निधी , प्रधानमंत्री सूक्ष्म खाद्य उद्योग उन्नयन योजना,  पशुसंवर्धन, दुग्धव्यवसाय आणि मत्स्यव्यवसाय करणार्या शेतकर्यांची कृष्णा किसान क्रेडिट कार्ड अंतर्गत परिपूर्णता, परवडणार्या घरांसाठी कर्ज पुरवठा, सामाजिक सुरक्षा योजनांतर्गत दाव्यांची स्थिती यासारख्या आत्मनिर्भर भारत आर्थिक मदत आणि सरकार अनुदानित योजनांच्या प्रगतीचा आढावा या बैठकीत घेण्यात आला.
पंतप्रधान नरेंद्र मोदी यांनी या वर्षीच्या स्वातंत्र्यदिनी त्यांच्या भाषणादरम्यान, 2 ऑक्टोबर, 2021 पासून सुरू झालेल्या परिपूर्णता मोहिमेचा भाग म्हणून ३० सप्टेंबर २०२४ पर्यंत सर्व पात्र खातेधारकांना तीन जन सुरक्षा योजना  अंतर्गत कव्हरेज दिले जाईल अशी घोषणा केली होती. या दिशेने झालेल्या प्रगतीचा आढावा या बैठकीत घेण्यात आला आणि बँकांना 30 सप्टेंबर 2024 च्या नियोजित तारखेपूर्वी हे काम पूर्ण करण्याच्या सूचना देण्यात आल्या.
कार्यसूचीनुसार, बँक ऑफ महाराष्ट्रचे महाव्यवस्थापक तसेच महाराष्ट्र राज्यस्तरीय बँकर्स समिती बैठकीचे संयोजक विजय कांबळे यांनी सादरीकरण केले. महाराष्ट्र राज्यस्तरीय बँकर्स समितीचे सहाय्यक महाव्यवस्थापक भारत बर्वे यांनी आभार मानले.
या बैठकीला महाराष्ट्र शासनाचे मुख्य सचिव मनु कुमार श्रीवास्तव आणि वित्तीय सेवा विभागाचे संचालक सुशील कुमार सिंह उपस्थित होते. महाराष्ट्र शासनाच्या विविध विभागांचे अधिकारी देखील बैठकीत सहभागी झाले होते.PIB Mumbai | R.Aghor/S.Mukhedkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 113
विज्ञान आणि तंत्रज्ञान मंत्रालय
स्वित्झर्लंडचे संसद सदस्य निक्लॉस सॅम्युअल गुग्गर यांनी आज नवी दिल्लीत केंद्रीय मंत्री जितेंद्र सिंह यांची घेतली भेट
आरोग्यसेवा, टेलिमेडिसिन आणि तंत्रज्ञानातील प्रगती यांसारख्या क्षेत्रात व्यापक सहकार्याच्या शक्यतांवर उभय नेत्यांची चर्चा
स्वित्झर्लंडचे संसद सदस्य निक्लॉस सॅम्युअल गुग्गर यांनी केंद्रीय राज्यमंत्री  विज्ञान आणि तंत्रज्ञान; राज्यमंत्री  पृथ्वी विज्ञान; पंतप्रधान कार्यालय, कार्मिक, सार्वजनिक तक्रारी, निवृत्तीवेतन, अणुऊर्जा आणि अंतराळ राज्यमंत्री डॉ जितेंद्र सिंह यांची आज नवी दिल्लीत भेट घेतली. उभय नेत्यांनी यावेळी आरोग्यसेवा, टेलिमेडिसिन आणि तंत्रज्ञानातील प्रगती यांसारख्या क्षेत्रात व्यापक सहकार्याच्या शक्यतांवर चर्चा केली.
भारत भेटीवर आलेल्या मान्यवरांनी भारताच्या नवीन शैक्षणिक धोरणाबद्दल उत्सुकता दर्शवली आणि या धोरणाचे अधिक पैलू जाणून घेण्याची इच्छा व्यक्त केली.शाश्वत विकास उद्दिष्टांसाठी भारत सरकारच्या विज्ञान आणि तंत्रज्ञान मंत्रालयाने निर्माण केलेल्या विविध क्षेत्रांमध्ये आणि 25 तंत्रज्ञान केंद्रांमध्ये तांत्रिक सहकार्यासाठी त्यांनी स्वारस्य दाखवले.
भारत आणि स्वित्झर्लंड दरम्यान पारंपरिक सौहार्दपूर्ण परस्पर विश्वासार्ह संबंध असल्याने,आधीच अस्तित्वात असलेल्या सुविधांच्या आधारावर सहकार्यासाठी दोन्ही देशांना एकमेकांशी संलग्न करणे सोपे आहे, असे डॉ जितेंद्र सिंह यांनी नमूद केले.
स्वित्झर्लंडचे एक उच्चस्तरीय शिष्टमंडळ यावर्षी ऑक्टोबरमध्ये भारताला भेट देईल आणि दोन्ही बाजूंच्या परस्पर लाभाच्या मुद्द्यांवर द्विपक्षीय संबंधांना नवीन उंचीवर नेण्यासाठी प्रयत्न केले जातील अशी अपेक्षा आहे.
यावेळी डॉ. जितेंद्र सिंह यांनी 2018 मध्ये पंतप्रधान नरेंद्र मोदी यांनी जागतिक आर्थिक मंचाच्या जागतिक परिषदेला संबोधित केले तेव्हाच्या दावोस भेटीची आठवण करून दिली. स्वित्झर्लंडच्या लोकांनी केलेल्या प्रेमळ आदरातिथ्याची आठवण केंद्रीय मंत्र्यांनी काढली.
दोन्ही नेत्यांमध्ये प्रत्यक्ष समोरासमोर चर्चा झाल्यानंतर दोन्ही देशांच्या प्रतिनिधींची परस्परांची भेट घेतली.या चर्चेदरम्यान, भारताकडून हिमनद्यांच्या क्षेत्रात भारत सरकारच्या पृथ्वी विज्ञान मंत्रालयाने केलेल्या व्यापक कामाची माहिती स्वित्झर्लंडच्या प्रतिनिधींना देण्यात आली. यामध्ये स्वित्झर्लंडच्या प्रतिनिधींनी उत्सुकता दाखवली कारण हा विषय स्वित्झर्लंडसाठीही तितकाच महत्त्वाचा आहे.
पंतप्रधान कार्यालय
पंतप्रधान नरेंद्र मोदी यांच्याकडून ईद उल फित्रच्या देशवासियांना शुभेच्छा
नवी दिल्ली, 25 मे 2020
पंतप्रधान नरेंद्र मोदी यांनी ईद उल फित्र निमित्त देशवासियांना शुभेच्छा दिल्या आहेत.
ईद मुबारक !
ईद उल फित्र निमित्त शुभेच्छा. या विशेष प्रसंगी करूणा, बंधुत्व आणि सलोख्याची भावना अधिक समृध्द होवो. प्रत्येकाला उत्तम आरोग्य आणि समृद्धी लाभो असे पंतप्रधानांनी आपल्या संदेशात म्हटले आहे.B.Gokhale/N.Chitale/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
कृषी मंत्रालय
2021 च्या खरिपाच्या हंगामासाठी इंटरफ़ेस बैठक
अन्न सुरक्षेसह पोषणविषयक सुरक्षेचीही घेणार दखल
कृषी क्षेत्रात संशोधन विस्तार संवादाला अतिशय महत्व – कृषी सचिव
नवी दिल्ली, 20 एप्रिल 2021
कृषी आणि शेतकरी कल्याण मंत्रालय,कृषी विभाग, सहकार्य आणि शेतकरी कल्याण  यांनी आयसीएआर, भारतीय कृषी संशोधन परिषदेसमवेत, 2021 च्या खरीप हंगामासाठी 20 एप्रिलला दुरदृष्य प्रणालीद्वारे एक बैठक आयोजित केली होती. डीएसी आणि एफडब्ल्यूने आयसीएआरमधल्या त्यांच्या संबंधित विभागाशी चर्चा करून संशोधनात्मक मुद्यांबाबत, खरीप आणि रब्बी हंगामापूर्वी वर्षातून दोनदा होणाऱ्या हंगाम पूर्व संवादासाठी गट शिफारसी तयार केल्या. या शिफारसीवर या बैठकीत चर्चा करण्यात आली.
कृषी आणि संलग्न क्षेत्रात संशोधन आणि विकास या दोन्ही दृष्टीकोनातून महत्वाचे मुद्दे जाणून घेण्याचा आणि येत्या खरीप हंगामात यांची दखल घेण्यासाठी संयुक्त धोरण आखण्याचा यामागचा उद्देश आहे.
आज, पूर्व-खरीप कार्यशाळेत पिके,बियाणे, फलोत्पादन, वनस्पती संरक्षण, यांत्रिकी आणि तंत्रज्ञान, एकात्मिक पोषक व्यवस्थापन, नैसर्गिक संसाधने व्यवस्थापन या मुद्द्यांबाबत गट शिफारसी तयार करण्यात आल्या ज्या खरीप हंगाम 2021 साठी आयसीएआरशी चर्चेवर आधारित होत्या. सध्याचे वर्ष हे आंतरराष्ट्रीय फळे आणि भाजीपाला वर्ष म्हणून साजरे केले जात आहे आणि कृषी विज्ञान केंद्रासह आपल्या संशोधन आणि विस्तार प्रणालीने चालू वर्षात परिषदामधून आपल्या कामगिरीचे दर्शन घडवले पाहिजे.
डीएसी आणि एफडब्ल्यू सचिव संजय अग्रवाल यांनी कृषी आणि बागायती पिकांमध्ये उत्पादन आणि उत्पादकता सुधारण्यासाठी पिकांच्या कीटक आणि रोग प्रतिबंधक अशा योग्य वाणांचा वापर करून लागवडीची किंमत कमी करण्यावर भर दिला.
अन्न सुरक्षेबरोबरच पोषक सुरक्षा लक्षात घेण्यासाठी डाळींसह पोषण मुल्ये वाढवणाऱ्या बायोफॉर्टीफाईड वाणाला, राष्ट्रीय अन्न सुरक्षा मिशनद्वारे प्रोत्साहन देण्याचा निर्णय घेण्यात आला आहे.
कृषी क्षेत्रात वारंवार होणाऱ्या संशोधन विस्तार इंटरफेसला अतिशय महत्व आहे. 2021 च्या खरीप हंगामासाठी पेरणीच्या आराखड्यावर चर्चा करण्यासाठी 30 एप्रिलला 2021 ला राष्ट्रीय आभासी परिषद आयोजित करण्यात आली आहे. खरीप पिके 2021 वरच्या या परिषदेला सर्व राज्यांचे अतिरिक्त सचिव आणि कृषी आणि फलोत्पादन प्रधान सचिव सहभागी होतील. भारतीय हवामान खात्याने वर्तवलेल्या पावसाच्या अनुकूल अंदाजाचा पूर्ण लाभ घेण्यासाठी आणि अन्नधान्य उत्पादनाचे उदिष्ट गाठण्याच्या दृष्टीने हा आराखडा तयार करण्यात येईल.Jaydevi PS/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 102
पंतप्रधान कार्यालय
पुरुषांच्या ' भालाफेक' अंतिम फेरीत नीरज चोप्राचा विजय
(नवी दिल्ली, 27 ऑगस्ट 2018
इंडोनेशियातील जकार्ता- पालेमबंग येथे चालू असलेल्या १८ व्या आशियाई क्रीडा स्पर्धा २०१८ मध्ये पुरूषांच्या ‘भालाफेक' अंतिम फेरीत नीरज चोप्रायाने सुवर्णपदक पटकावल्याबद्दल पंतप्रधान नरेंद्र मोदी यांनी त्याचे अभिनंदन केले आहे.
पंतप्रधान म्हणाले, "नीरज चोप्रा जेव्हा मैदानावर असतो, तेव्हा त्याच्याकडून सर्वोत्तम अपेक्षा ठेवा. नीरजने पुरूषांच्या भालाफेक अंतिम फेरीत सुवर्णपदक जिंकल्याने भारताला आनंद झाला आहे. आम्ही एक नवीन राष्ट्रीय विक्रम नोंदविल्याबद्दल त्याचे अभिनंदन करतो ".
B.Gokhale/P.Kor
संरक्षण मंत्रालय
संरक्षणमंत्री राजनाथ सिंह यांनी साधला ऑस्ट्रलियाचे संरक्षणमंत्री रिचर्ड मार्ल्स यांच्याशी दूरध्वनीवरून साधला संवाद
द्विपक्षीय संरक्षण संबंध अधिक दृढ करण्यावर उभय देश वचनबद्ध
नवी दिल्ली, 9 मार्च 2023
संरक्षणमंत्री राजनाथ सिंह यांनी आज  ऑस्ट्रेलियाचे उपपंतप्रधान आणि संरक्षण मंत्री रिचर्ड मार्ल्स यांच्याशी दूरध्वनीवरून संवाद साधला. दोन्ही मंत्र्यांनी द्विपक्षीय संरक्षण संबंध अधिक दृढ करण्याच्या त्यांच्या वचनबद्धतेवर मोहोर उमटवली. हा दूरध्वनी संवाद विशेषत: संरक्षण आणि सुरक्षेशी संबंधित विषयांवर उभय देशांमधील विश्वास आणि मैत्री प्रतिबिंबित करतो.
भारत आणि ऑस्ट्रेलिया सर्वसमावेशक धोरणात्मक भागीदारीचा पाठपुरावा करत आहेत आणि दोन्ही देशांमधील संरक्षण सहकार्य अलिकडच्या वर्षांत सातत्यानं वृद्धींगत होत आहे.S.Bedekar/S.Mohite/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 98
पोलाद मंत्रालय
विश्वकर्मा राष्ट्रीय पुरस्कार सोहळ्यात सेलच्या कर्मचाऱ्यांची चमकदार कामगिरी
नवी दिल्ली, 9 मार्च 2022
स्टील अथॉरिटी ऑफ इंडिया लि.  च्या कर्मचार्यांनी 2018 या वर्षासाठी दिल्या गेलेल्या विश्वकर्मा राष्ट्रीय पुरस्कार  समारंभात प्रभावी कामगिरी करून आपला ठसा उमटवला आहे. केंद्रीय श्रम आणि रोजगार, पर्यावरण, वन आणि हवामान बदल, मंत्री श्री भूपेंद्र यादव यांनी मंगळवारी नवी दिल्ली येथे हर पुरस्कार प्रदान केले. यावेळी कामगार आणि रोजगार आणि पेट्रोलियम आणि नैसर्गिक वायू राज्यमंत्री श्री रामेश्वर तेली हे देखील उपस्थित होते. भारत सरकारने सुरू केलेल्या विश्वकर्मा राष्ट्रीय पुरस्काराचे  उद्दिष्ट राष्ट्रीय स्तरावर औद्योगिक उपक्रमांमधील कामगारांच्या प्रयत्नांना पुरस्कार देऊन त्यांचा गौरव करणे हा आहे. एकूण 96 पुरस्कार विजेत्यांपैकी 52 पुरस्कार विजेते सेलचे आहेत, एकूण विजेत्यांपैकी 54% पुरस्कारांचे ते प्रतिनिधित्व करतात. स्टील अथॉरिटी ऑफ इंडिया लि.  च्या कर्मचाऱ्यांनी वर्ष 2018 साठी दिलेल्या एकूण 28 पुरस्कारांपैकी 11 पुरस्कार जिंकले आहेत, जे विश्वकर्मा राष्ट्रीय पुरस्कारांच्या  च विविध श्रेणींमधील एकूण पुरस्कारांच्या 39% आहेत.
दुसऱ्या एका कार्यक्रमात सेलच्या अध्यक्षा श्रीमती. सोमा मंडल यांनी व्हीआरपी विजेत्या कर्मचाऱ्यांचा सत्कार केला.
ST/SP/PM
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 140
संरक्षण मंत्रालय
पाटणा येथे डीआरडीओच्या 500 खाटांच्या कोविड रुग्णालयाचे उद्घाटन
पाटणा येथे संरक्षण संशोधन आणि विकास संघटनेने  उभारलेल्या 125 आयसीयू बेडसह 500 खाटा असलेल्या कोविड रुग्णालयाचे उद्घाटन आज केंद्रीय गृह राज्यमंत्री नित्यानंद राय यांच्या हस्ते झाले. बिहटा येथे नव्याने बांधलेल्या ईएसआयसी हॉस्पिटलमध्ये असलेले हे रुग्णालय डीआरडीओने दिल्ली छावणी येथे बांधलेल्या 1000 बेडच्या सरदार वल्लभभाई पटेल रुग्णालयाच्या धर्तीवर बांधले आहे.
पंतप्रधान नागरिक सहाय्य आणि आपत्कालीन परिस्थितीत मदत  न्यासाने रुग्णालयासाठी निधी दिला आहे. असेच आणखी एक रुग्णालय मुझफ्फरपूरमध्ये उभारण्यात येईल.
रुग्णालयाच्या पायाभूत सुविधांमध्ये वीज, वातानुकूलन यंत्रणा, पाणीपुरवठा, अग्निशमन व डिझेल जनरेटर बॅकअप, प्रत्येक बेडला ऑक्सिजन पाईपिंग, लिफ्ट्स आणि मॉर्ग या सुविधांसह याच ठिकाणी असलेल्या सात मजली ईएसआयसी हॉस्पिटलचा समावेश आहे.
डीआरडीओने डॉक्टरांची खोली, अभ्यागत कक्ष आणि रिसेप्शनसह प्रशासकीय ब्लॉक , व्हेंटीलेटरसह आयसीयू बेड्स, 125 मॉनिटर्स: 375 सामान्य बेड: 10 केएल क्रायोजेनिक लिक्विड मेडिकल ऑक्सिजन व्हेसल ; प्रत्येक बेडला ऑक्सिजन पुरवठा; पीपीई किट्स आणि सॅनिटायझर्स; सीसीटीव्ही देखरेख यंत्रणा; उपभोक्ता वस्तूंसह स्वच्छता सेवा; फार्मसी, मेडिकल पॅथॉलॉजी लॅब, खानपान सेवा, लॉन्ड्री सेवा, रुग्णवाहिका सेवा; संगणकीकृत रुग्णालय व्यवस्थापन प्रणाली, ; इलेक्ट्रिकल सिस्टम, एअर कंडिशनिंग सिस्टम, डीजी सेट्स इत्यादी विशिष्ट सेवांसाठी व्यावसायिक व्यवस्थापन आणि देखभाल कर्मचारी.यासारख्या पायाभूत सुविधा उपलब्ध केल्या आहेत;
सशस्त्र दल वैद्यकीय सेवा महासंचालनालयाने  रुग्णालयासाठी डॉक्टर, परिचारिका आणि इतर सहाय्यक वैद्यकीय कर्मचारी इत्यादी सुविधा पुरवल्या आहेत.
बिहार सरकार दररोज 2 लाख लिटर पाणी, 6 एमव्हीए विद्युत पुरवठा आणि रुग्णालयासाठी सुरक्षा व्यवस्था विनामूल्य पुरवणार आहे.
M.Chopade/S.Kane/P.Kor
महिला आणि बालविकास मंत्रालय
मानव तस्करी  विधेयक 2018 संदर्भात संयुक्त राष्ट्राच्या तज्ञांनी केलेल्या युक्तीवादावर महिला आणि बालविकास मंत्रालयाचे स्पष्टीकरण
(नवी दिल्ली, 30 जुलै 2018
लोकसभेत गेल्या आठवड्यात मंजूर झालेल्या मानव तस्करी  विधेयक 2018 संदर्भात संयुक्त राष्ट्राच्या काही मानवी हक्क तज्ञांनी केलेल्या युक्तीवादावर महिला आणि बालविकास मंत्रालयाने स्पष्टीकरण दिले आहे.
या विधेयकातील उपाययोजना आंतरराष्ट्रीय मानवी हक्क कायद्यानुसार नाही तसेच पीडितांचे अधिकार आणि गरजा आणि त्यांचे संरक्षण व पुनर्वसन याकडे लक्ष देण्यात आलेले नाही असे संयुक्त राष्ट्राच्या मानवी हक्क तज्ञांनी म्हटले होते.
महिला आणि बालविकास मंत्रालयाने स्पष्ट केले आहे की या तज्ञांना विधेयक नीट समजलेले नाही. मानव तस्करी  विधेयक 2018 हा देशातील व्यापक कायदा असून प्रतिबंध, संरक्षण आणि पुनर्वसन अशा सर्व बाबी त्यात समाविष्ट आहेत. आधीच्या कायद्यात तस्करीसाठी केवळ दंडाची तरतूद होती. या अंतर्गत पीडितांना त्वरित संरक्षण दिले जाते. तसेच त्यांना पुनर्वसन केंद्रातील सुरक्षित वातावरणात ठेवले जाते आणि त्यांना मानसिक आणि सामाजिक मदत केली जाते. त्याचबरोबर त्यांच्या शिक्षण, कौशल्य विकास, शारीरिक आणि मानसिक आरोग्याची काळजी, कायदेशीर मदत उपलब्ध करून दिली जाते.
या विधेयकात तस्करी आणि स्थलांतरित व्यक्तींचा काळाबाजार यामध्ये स्पष्ट तुलना केली आहे. अनियमित आणि शोषित स्थलांतराला प्रोत्साहन देणाऱ्या तस्कऱ्याला यासाठी जबाबदार ठरवले आहे.
हे विधेयक तयार करताना अनेकांशी सल्लामसलत करण्यात आली. मसुद्याच्या विविध टप्प्यांवर जनतेची मते मागवण्यात आली. विविध संघटना आणि सामाजिक कार्यकर्त्यांशी चर्चा करण्यात आली.
B.Gokhale/S.Kane/P.Kor
पंतप्रधान कार्यालय
आशियाई क्रीडा स्पर्धा 2022 मध्ये लाईटवेट स्कल्स खेळात पुरुष दुहेरी गटात पहिले पदक जिंकल्याबद्दल पंतप्रधानांनी भारतीय संघाचे केले अभिनंदन
आशियाई क्रीडा स्पर्धा 2022 मध्ये, लाईटवेट पुरुष दुहेरी गटात भारतासाठी पहिले रौप्य पदक जिंकल्याबद्दल, पंतप्रधान नरेंद्र मोदी यांनी चमूचे अभिनंदन केले आहे.
अर्जुन लाल जाट आणि अरविंद सिंह या अद्वितीय जोडीचे अभिनंदन ! भारताची ऊर्जा आणि जिद्द, याचे तुम्ही पुढेही प्रतिनिधित्व करत तुमचा दोघांचाही हा प्रवास असाच, यश आणि कीर्तीच्या दिशेने सुरू राहावा अशा शुभेच्छा पंतप्रधानांनी दिल्या आहेत.
आरोग्य आणि कुटुंब कल्याण मंत्रालय
कोविड-19 संदर्भातली अद्ययावत स्थिती
देशव्यापी कोविड प्रतिबंधक लसीकरण मोहिमेत आतापर्यंत देशभरात एकूण 141.70 कोटी लसींच्या मात्रा देण्यात आल्या
सध्या देशात उपचाराधीन कोविड रुग्णांची एकूण संख्या 75,841
एकूण रुग्णसंख्येच्या तुलनेत उपचाराधीन रुग्णांचे प्रमाण एक टक्क्याच्याही खाली, सध्या हे प्रमाण 0.22%; मार्च 2020 पासूनचे सर्वात कमी प्रमाण
रुग्ण बरे होण्याचा दर सध्या 98.40%; मार्च 2020 पासूनचा सर्वाधिक दर
गेल्या 24 तासांत 7,141 रुग्ण बरे, त्यामुळे बरे झालेल्या रुग्णांची संख्या पोचली 3,42,37,495 वर
गेल्या 24 तासात देशात कोरोनाचे 6,531 नवे रुग्ण
दैनंदिन पॉझिटिव्हिटी दर  गेले 84 दिवस हा दर 2% पेक्षा कमी
साप्ताहिक पॉझिटिव्हिटी दर गेल्या43 दिवसांपासून 1 टक्क्यापेक्षा कमी
आतापर्यंत कोविडच्या एकूण 67.29 कोटी चाचण्या करण्यात आल्या.
ओमायक्रॉन विषाणूबाबत राज्यनिहाय परिस्थिती
|
|
S. No.
|
|
State
|
|
No. of Omicron Cases
|
|
Discharged/Recovered/Migrated
|
|
1
|
|
Delhi
|
|
142
|
|
23
|
|
2
|
|
Maharashtra
|
|
141
|
|
42
|
|
3
|
|
Kerala
|
|
57
|
|
1
|
|
4
|
|
Gujarat
|
|
49
|
|
10
|
|
5
|
|
Rajasthan
|
|
43
|
|
30
|
|
6
|
|
Telangana
|
|
41
|
|
10
|
|
7
|
|
Tamil Nadu
|
|
34
|
|
0
|
|
8
|
|
Karnataka
|
|
31
|
|
15
|
|
9
|
|
Madhya Pradesh
|
|
9
|
|
7
|
|
10
|
|
Andhra Pradesh
|
|
6
|
|
1
|
|
11
|
|
West Bengal
|
|
6
|
|
1
|
|
12
|
|
Haryana
|
|
4
|
|
2
|
|
13
|
|
Odisha
|
|
4
|
|
0
|
|
14
|
|
Chandigarh
|
|
3
|
|
2
|
|
15
|
|
Jammu and Kashmir
|
|
3
|
|
3
|
|
16
|
|
Uttar Pradesh
|
|
2
|
|
2
|
|
17
|
|
Himachal Pradesh
|
|
1
|
|
1
|
|
18
|
|
Ladakh
|
|
1
|
|
1
|
|
19
|
|
Uttarakhand
|
|
1
|
|
0
|
|
|
|
Total
|
|
578
|
|
151
भूविज्ञान मंत्रालय
सीएसआयआर -एनपीएल येथे जागतिक मापनशास्त्र दिन 2022 साजरा
नवी दिल्ली, 20 मे 2022
सीएसआयआर -एनपीएलकडे संसदेच्या कायद्याद्वारे राष्ट्रीय मापन मानकांची जबाबदारी आहे 20 मे 1875 रोजी मीटर संबंधी करारावर स्वाक्षरी केल्याच्या वर्धापन दिनानिमित्त सीएसआयआर-राष्ट्रीय भौतिक प्रयोगशाळा, नवी दिल्ली यांनी मेट्रोलॉजी सोसायटी ऑफ इंडिया  च्या सहकार्याने 20 मे 2022 रोजी जागतिक मापनशास्त्र दिनाचे आयोजन केले होते. जागतिक मापनशास्त्र दिन 2022 ची संकल्पना "डिजिटल युगातील मापनशास्त्र जी इंटरनॅशनल ब्युरो ऑफ वेट्स अँड मेजर्स  आणि इंटरनॅशनल ऑर्गनायझेशन ऑफ लीगल मेट्रोलॉजी  यांनी संयुक्तपणे घोषित केली आहे
डिजिटल मापन रूपरेषा सादर करण्यासाठी आणि डिजिटल माहिती तंत्रज्ञानाच्या खुल्या आणि पारदर्शक आदानप्रदानासाठी वैज्ञानिक समुदायामध्ये क्रांती घडवून आणण्यासाठी, प्रक्रिया सुधारण्यासाठी आणि मापनशास्त्रात नवीन डिजिटल उपक्रमांद्वारे नवीन संधींचा मार्ग सुकर करण्यासाठी ही संकल्पना निवडण्यात आली होती.
कार्यक्रमाची सुरुवात प्रा.वेणुगोपाल अचंता यांच्या स्वागतपर भाषणाने झाली. प्रा.ए.के. ग्रोव्हर यांनी उपस्थितांना संबोधित केले आणि मापनशास्त्राचे महत्त्व आणि राष्ट्रीय भौतिक प्रयोगशाळाची या दिशेने एनएमआय म्हणून भूमिका विशद केली. डॉ. संजय यादव यांनी एमएसआयची संकल्पना आणि ध्येय तसेच गेल्या वर्षभरातील उपक्रमांची ओळख करून दिली. डॉ. डी. के. अस्वाल यांचे बीजभाषण झाले. त्यांनी मापनशास्त्रातील डिजिटल परिवर्तन आणि भारतातील दर्जेदार पायाभूत सुविधांवर त्याचा प्रभाव यावर भर दिला. एनपीएलने वापरकर्त्यांना प्रमाणित वेळेनुसार काम करण्यावर भर दिला , कारण संपूर्ण डिजिटल पायाभूत यंत्रणेची सायबर सुरक्षित कार्यक्षमता अचूक निर्धारित वेळेवर अवलंबून असते.
यावेळी मान्यवरांच्या हस्ते जागतिक मापनशास्त्र दिनाच्या पोस्टरचे प्रकाशन करण्यात आले. तीन भारतीय निर्देशक द्राव्य , गॅससाठी BND 6019, सोन्याच्या मिश्र धातुंसाठी BND 4203 आणि BND 4204 चे देखील प्रकाशन करण्यात आले. या कार्यक्रमादरम्यान भारतातील पहिल्या रोबोटिक मास कम्पॅरेटरचेही उद्घाटन करण्यात आले. रोबोटिक मास कम्पॅरेटर ही एक विशिष्ट आणि अत्याधुनिक सुविधा आहे, जी मुलभूत संशोधन आणि वस्तुमानात अत्यंत अचूक मापन नोंदवते. ऑटोमेशनमुळे मानवी हाताळणीच्या जोखमीत लक्षणीय घट होण्यास मदत करेल आणि वजन संबंधी कॅलिब्रेशनमध्ये अचूकता सुनिश्चित करेल. यामुळे देशभरातील वैज्ञानिक , मापनशास्त्रज्ञ , उद्योग आणि सर्व संबंधितांना अनेक लाभ मिळतील.S.Patil/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 154
अर्थ मंत्रालय
महसूल गुप्तचर संचालनालयाने 11.94 किलो हेरॉईन जप्त करून त्यात सहभागी 3 जणांना मुंबईत घेतले ताब्यात
नवी दिल्ली, 15 फेब्रुवारी 2023
मिळालेल्या विशिष्ट गुप्त माहितीच्या आधारे, महसूल गुप्तचर संचालनालयाच्या  अधिकार्यांनी काल केनिया एअरवेजने हरारेहून नैरोबी मार्गे मुंबईला येणाऱ्या एका भारतीय महिला प्रवाशाला अडवले. या प्रवाशाच्या सामानाची तपासणी केल्यानंतर 11.94 किलो पिवळसर पांढऱ्या रंगाचे दाणे जप्त करण्यात आले. अंमली पदार्थांच्या क्षेत्रीय चाचणी तपासणी संचासह चाचणी केल्यानंतर एनडीपीएस कायदा, 1985 अंतर्गत समाविष्ट असलेला अंमली पदार्थ “हेरॉइन” पदार्थाची चाचणी सकारात्मक आली.
जप्त केलेल्या अंमली पदार्थाचे वजन एकत्रितपणे 11.94 किलो असून, त्याची अवैध बाजारात किंमत अंदाजे 84 कोटी रुपये आहे.हा पदार्थ ट्रॉली बॅगमध्ये आणि फाइल फोल्डरमध्ये कल्पकतेने लपवण्यात आला होता.
महिला प्रवाशाने सांगितले की, हे अंमली पदार्थ तिच्याकडे हरारे येथे देण्यात आले होते आणि ते मुंबईतील दोन व्यक्तींना देण्यात येणार होते. तत्परतेने कृती करत,महसूल गुप्तचर संचालनालयाच्या अधिकाऱ्यांनी मुंबई विमानतळाच्या बाहेर प्रवासी आणि प्रतिबंधित वस्तू घेण्यासाठी आलेल्या प्राप्तकर्त्यांना ओळखले आणि पकडले.एनडीपीएस कायदा, 1985 च्या तरतुदींनुसार प्रवाशासह इतर 2 प्राप्तकर्त्यांना अटक करण्यात आली आहे. पुढील तपास सुरू आहे.
S.Bedekar/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 82
मंत्रिमंडळ
भारतीय सनदी लेखापरीक्षण संस्था व इन्स्टिट्यूट ऑफ सर्टिफाईड पब्लिक अकौंटटंस, आयर्लंड दरम्यानच्या 2010 मधील तसेच नवीन परस्पर मान्यता कराराला  मंत्रिमंडळाची मंजुरी
नवी दिल्ली, 18 जुलै 2018
भारतीय सनदी लेखापरीक्षण संस्था व इन्स्टिट्यूट ऑफ सर्टिफाईड पब्लिक अकौंटटंस, आयर्लंड दरम्यान वर्ष 2010 मध्ये स्वाक्षरी करण्यात आलेल्या तसेच नवीन परस्पर मान्यता कराराला  मंत्रिमंडळाने मंजुरी दिली आहे. पंतप्रधान नरेंद्र मोदी यांच्या अध्यक्षतेखाली झालेल्या मंत्रिमंडळ बैठकीत हा निर्णय घेण्यात आला. हा करार, भारत व आयर्लंड मधील लेखापरीक्षणातील ज्ञान, व्यावसायिकता व बौद्धिक विकास यांमधील परस्पर सहकार्याला पूरक व्हावा, संबंधित सदस्यांना त्यांची आवड जोपासता यावी, तसेच दोन्ही देशातील या व्यवसायाच्या सकारात्मकतेत वाढ व्हावी यासाठी करण्यात आला आहे.
प्रभाव:
हा करार दोन्ही पक्षांच्या सदस्यांना देशामध्ये उत्तम कामाच्या संधी उपलब्ध करून देईल व नवीन बाजारपेठांच्या मागणीची पूर्तता करण्यासाठी आपल्या व्यापाराचे कार्यक्षेत्र वाढविण्यास मदत करेल.
पार्श्वभूमी:
भारतीय सनदी लेखापरीक्षण संस्था  ही भारतामध्ये चार्टर्ड अकौंटंट व्यवसाय नियंत्रित करण्यासाठी भारतीय संसद अधिनियम द चार्टर्ड अकाउंटंट अॅक्ट, 1949 अंतर्गत स्थापन झालेली एक संवैधानिक संस्था आहे. तर इन्स्टिट्यूट ऑफ सर्टिफाईड पब्लिक अकौंटटंस ही आयर्लंड मधील मुख्य आयरिश लेखापरीक्षण विषयक संस्थांपैकी एक आहे; ज्यामध्ये 5000 अधिक सदस्य व विद्यार्थी आहेत.
B.Gokhale/S.Pophale/P.Malandkar
(Visitor Counter : 66
रसायन आणि खते मंत्रालय
जीवनावश्यक औषधांच्या किमती निश्चित केल्यामुळे रुग्णांसाठी 12,447 कोटी रुपयांची बचत
नवी दिल्ली, 2 जुलै 2019
राष्ट्रीय औषध निर्माण दरविषयक प्राधिकरणाने, औषधांच्या किमती नियंत्रणात ठेवण्यासाठी, महत्वाच्या अनेक उपाययोजना केल्याची माहिती केंद्रीय रसायन आणि खत मंत्री डी व्ही सदानंद गौडा यांनी आज लोक सभेत एका लेखी उत्तरात दिली. औषध  आदेशा अंतर्गत या उपाययोजना करण्यात आल्या असून, या उपाययोजना लागू केल्यापासून मे 2019 पर्यंत, जास्त दर आकारणाऱ्या 2033 कंपन्यांना याबाबत नोटीसा जारी करण्यात आल्याचे त्यांनी म्हटले आहे.
दर निश्चिती मुळे, रुग्णांच्या 12,447 कोटी रुपयांची बचत झाल्याची माहिती त्यांनी दिली.
औषधांच्या किमती नियंत्रणात राहाव्या यासाठी, राष्ट्रीय औषध दर प्राधिकरणाने, 530 सुचीबद्ध फॉरम्यूलेशनच्या कमाल किमती निश्चित केल्या.
हृदयाला रक्तपुरवठा करणाऱ्या वाहिन्यांमध्ये घालण्यात येणाऱ्या स्टेंटच्या किमती 2017 च्या फेब्रुवारीत अधिसूचित करण्यात आल्या यामुळे स्टेंटच्या किमतीत 85 टक्के घट झाली.
गुडघा प्रत्यारोपणाच्या कमाल किमती 2017 च्या ऑगस्टमध्ये अधिसूचित करण्यात आल्या यामुळे किमतीत 69 टक्के घट झाली
प्राधिकरणाने कर्करोग प्रतिबंधक 42 बिगर सूचीबद्ध औषधांच्या कमाल किमती निश्चित केल्या. त्यामुळे या औषधांच्या 526 ब्रॅन्डच्या कमाल किरकोळ किमतीत 90 टक्के घट आढळून आली.
M.Chopade/N.Chitale/D.Rane
(Visitor Counter : 73
पंतप्रधान कार्यालय
इंडिया गेट परिसरात नेताजी सुभाषचंद्र बोस यांचा भव्य पुतळा उभारण्यात येणार : पंतप्रधान
पंतप्रधान 23 जानेवारी रोजी नेताजींच्या पुतळ्याचा त्रिमित परिणाम साधणाऱ्या होलोग्रामचे करणार अनावरण
नवी दिल्ली, 21 जानेवारी 2022
नवी दिल्ली येथील इंडिया गेट परिसरात नेताजी सुभाषचंद्र बोस यांचा भव्य पुतळा उभारण्यात येणार असल्याची घोषणा पंतप्रधान नरेंद्र मोदी यांनी केली आहे. नेताजी सुभाषचंद्र यांचा पुतळा घडविण्याचे काम सुरु आहे. म्हणून नेताजीच्या जयंती दिनी 23 जानेवारी 2022 रोजी पंतप्रधान, याच पुतळ्याचा त्रिमित परिणाम साधणाऱ्या होलोग्रामचे अनावरण करणार आहेत.
ट्विट संदेशांच्या मालिकेत पंतप्रधान म्हणाले;
“नेताजी सुभाषचंद्र बोस यांच्या 125 व्या जयंतीनिमित्त संपूर्ण देश त्यांचे स्मरण करत असताना, मला हे सांगायला अत्यंत आनंद होतो आहे की नेताजी सुभाषचंद्र बोस यांचा ग्रॅनाईटमध्ये घडविलेला भव्य पुतळा नवी दिल्ली येथील इंडिया गेट परिसरात उभारण्यात येणार आहे. भारतावर त्यांच्या कार्याचे जे कायमचे ऋण आहे त्याचे हे एक प्रतीक असेल.
नेताजींचा हा भव्य पुतळा घडवून तयार होईपर्यंत, इंडिया गेट परिसरात त्याच ठिकाणी त्यांच्या पुतळ्याचा त्रिमित परिणाम साधणारे होलोग्राम बसविण्यात येईल. मी नेताजींच्या जयंतीदिनी 23 जानेवारीला या होलोग्रामचे अनावरण करीन.”M.Chopade/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
उपराष्ट्रपती कार्यालय
दीपावलीच्या पूर्वसंध्येला उपराष्ट्रपतींच्या देशवासीयांना शुभेच्छा
दीपावलीच्या पूर्वसंध्येला उपराष्ट्रपती एम व्यंकय्या नायडू यांनी देशवासीयांना शुभेच्छा दिल्या आहेत.
त्यांचा संपूर्ण संदेश पुढीलप्रमाणे -
"देशवासीयांना दिवाळीच्या म्हणजेच दीपोत्सवाच्या मंगल दिनाच्या माझ्याकडून शुभेच्छा.
पारंपारिकरित्या उत्साहाने आणि आनंदाने साजरी केली जाणारी दीपावली ही श्रीरामांनी वनवास संपवून सीतामाई आणि लक्ष्मण यांच्यासमवेत अयोध्येला परतण्याच्या आनंदाशी निगडित आहे.
दुष्ट प्रवृत्तींवर चांगुलपणाच्या विजयाचे प्रतीक असलेला हा सण श्रीरामांच्या जीवनातील महान आदर्शांवरील आपला विश्वास दृढ करतो.
श्रीराम म्हणजे आपल्या परंपरेतील सत्य, धर्म, धैर्य आणि करुणेचे अवतार आहेत. या मर्यादा पुरुषोत्तमाचे आदर्श राजा, आज्ञाधारक पुत्र, अजिंक्य योद्धा आणि सर्वांसाठी आदर्श म्हणून पूजन केले जाते.
दीपावलीच्या उत्सवात समृद्धीची देवता म्हणून माता लक्ष्मीची पूजा केली जाते.
प्रकाश, सुसंवाद, समृद्धी आणि शांतता घेऊन येणाऱ्या या उत्सवामुळे आपल्या जीवनात नवा उत्साह निर्माण होऊन ते परिपूर्ण होवो आणि प्रत्येकाच्या सभोवताली आनंद भरून राहो."